Diari Oficial de la Generalitat Valenciana


Sumari del DOGV 6748, del 04-04-2012 (2012/3331)

ORDE 6/2012, de 30 de març, de la Conselleria d'Infraestructures, Territori i Medi Ambient, per la qual es regulen i convoquen ajudes per a 2012 a les empreses concessionàries de servicis regulars de transport públic de viatgers per carretera que discorren per les àrees rurals de la Comunitat Valenciana i que mantenen línies de dèbil trànsit.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6748

Data del DOGV
:   04-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3331


Data del document
:   30-03-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * ajuda pública

ORDE 6/2012, de 30 de març, de la Conselleria d'Infraestructures, Territori i Medi Ambient, per la qual es regulen i convoquen ajudes per a 2012 a les empreses concessionàries de servicis regulars de transport públic de viatgers per carretera que discorren per les àrees rurals de la Comunitat Valenciana i que mantenen línies de dèbil trànsit. [2012/3331]
Preàmbul
La Llei 16/1987, de 30 de juliol (BOE de 31 de juliol de 1987), d'Ordenació dels Transports Terrestres, preveu en l'article 19.4 que les administracions interessades puguen establir excepcionalment un règim especial de compensació econòmica a les empreses prestatàries dels servicis de transport públic en els quals concórreguen circumstàncies econòmiques o socials que originen la falta de rendibilitat.
En exercici d'esta facultat, la conselleria competent en matèria de transports regula des de 1993 la qualificació i règim de les línies regulars de dèbil trànsit de transport públic de viatgers per carretera que discorren per les àrees rurals de la Comunitat Valenciana. Des de llavors s'ha desplegat de manera ininterrompuda el programa de compensacions econòmiques a les empreses concessionàries que mantenen línies de dèbil trànsit, mantenint-se així uns servicis mínims de transport en àrees poc poblades que podrien haver quedat sense estes prestacions en un règim concessional genèric.
Els efectes aconseguits des de l'inici de l'aplicació del programa de subvencions justifiquen la seua pròrroga durant els pròxims exercicis, en funció de les disponibilitats pressupostàries.
Per tot això, existint disponibilitat pressupostària per a l'exercici 2012 i tenint en compte el que disposa la Llei 38/2003, de 17 de novembre, General de Subvencions, i el text refós de la Llei d'Hisenda Pública de la Generalitat, i en virtut de les facultats conferides per l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 5 del Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient,
ORDENE
Article 1. Convocatòria i finançament
Convocar la concessió de subvencions a les empreses titulars de servicis regulars de transport públic de viatgers per carretera que mantinguen línies o trams de línia de dèbil trànsit durant l'any 2012, per un import global màxim de 290.600,00 € (dos-cents noranta mil sis-cents euros) a càrrec de l'aplicació pressupostària 96.78.37.885.51, «Planificació, transports i logística», capítol IV, línia T0913000, dels Pressupostos de la Generalitat per a l'any 2012.
Article 2. Aprovació de les bases
Aprovar les bases per les quals es regula la present convocatòria de subvencions, que figuren com annex I de la present orde, així com el model d'instància, inclòs com annex II, i la resta d'annexos.
DISPOSICIÓ ADDICIONAL
Única. Notificació a la Comissió Europea
De conformitat amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no necessita la notificació o comunicació a la Comissió Europea per no reunir tots els requisits de l'apartat 1 de l'article 107 del Tractat de Funcionament de la Unió Europea, ja que les ajudes que es convoquen no suposen avantatges econòmics o financers per a les empreses beneficiàries sinó que es tracta d'una compensació per obligació de servici públic, no afectant amb això els intercanvis en el lliure mercat.
DISPOSICIONS FINALS
Primera. Delegació de competències
Es delega en el titular de la Direcció General de Transports i Logística la facultat de concedir o denegar estes subvencions. Així mateix, se l'autoritza perquè dicte les resolucions i instruccions necessàries i adopte les mesures que considere oportunes per al desplegament, interpretació i aplicació de la present orde.
Segona. Normativa aplicable
En tot el no previst en esta orde, s'aplicarà la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual es va aprovar el seu reglament, en els seus aspectes bàsics, el text refós de la Llei d'Hisenda Pública de la Generalitat Valenciana, aprovat mitjançant Decret Legislatiu de 26 de juny de 1991 i la Llei de Pressupostos de la Generalitat per a l'exercici de què es tracte.
Tercera. Entrada en vigor
La present orde entrarà en vigor l'endemà de la seua publicació en el Diari Oficial de la Comunitat Valenciana.
Quarta. Recursos
Esta resolució podrà ser impugnada directament davant de la Sala del Contenciosa Administrativa del Tribunal Superior de Justícia de la Comunitat Valenciana, per mitjà de la interposició del corresponent recurs contenciós administratiu en el termini de dos mesos, comptats des de l'endemà de la seua publicació o, si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 30 de març de 2012
La consellera d'Infraestructures, Territori i Medi Ambient,
ISABEL BONIG TRIGUEROS
Annex I
Bases que regulen la convocatòria, per a l'any 2012, d'ajudes destinades a les empreses concessionàries de servicis públics de transport regular d'ús general de viatgers per carretera, de titularitat de la Generalitat, que inclouen línies o trams de línies de dèbil trànsit i que discorren per la Comunitat Valenciana
Primera. Objecte
Les ajudes objecte de la convocatòria tindran com a finalitat alleujar el dèficit econòmic que es produïx en l'explotació de les línies regulars de transport públic de viatgers per carretera qualificades de dèbil trànsit l'any 2012, en les quals concorren circumstàncies econòmiques o socials que originen la seua falta de rendibilitat.
Segona. Qualificació de línies o trams de línia de dèbil trànsit
Es procedirà a l'actualització de la qualificació de les línies o trams de línia de dèbil trànsit, considerant com a tals, als efectes del que disposa l'article 19.4 de la Llei 6/1987, de 30 de juliol, d'Ordenació dels Transports Terrestres, i en l'article 88.3 del seu Reglament (Reial Decret 1211/1990, de 28 de setembre), aquelles en què concórreguen les circumstàncies següents:
- Que es realitzen en comarques amb estructura demogràfica, territorial i econòmica de característiques rurals i amb una infraestructura viària de menor accessibilitat respecte als grans nuclis provincials.
- Que connecten municipis amb entitat poblacional suficient amb els centres prestadors de servicis.
- En les que els ingressos obtinguts a partir dels usuaris no garantisquen un nivell mínim de cobertura dels gastos d'explotació assignats a les esmentades línies.
- Que es realitzen en dies hàbils en què es presten servicis sanitaris, educatius o socials.
- Que per les seues especials característiques lligades a la problemàtica plantejada puguen assimilar-se a les incloses segons els conceptes anteriors.
- Que milloren l'accessibilitat dels àmbits afectats, connectant els nuclis de població amb els seus cap de comarca.
- Que no realitzen més de dos expedicions senzilles d'anada i altres dos de tornada diàries al cap de comarca de l'àrea, els servicis mínims de transport del qual es tracta de consolidar.
- Que realitzen com a mínim un servici de transport d'anada i tornada almenys una vegada a la setmana durant tot l'any, no sent amb caràcter general objecte de subvenció els servicis prestats exclusivament de forma estacional, és a dir, que realitzen expedicions únicament en determinats períodes de l'any, amb discontinuïtat en la prestació superior a cinc mesos, llevat que circumstàncies excepcionals del servici afectat justifiquen l'esmentada temporalitat.
Tercera. Beneficiaris
Podran ser beneficiaris de subvenció les empreses titulars de concessions de servicis de transport públic regular d'ús general de viatgers per carretera de competència de la Generalitat que complisquen amb els requisits següents:
1. Que la concessió de què siguen titulars mantinga, durant l'any 2012, línies o trams de línies de dèbil trànsit, l'explotació de la qual durant l'exercici anterior haja obtingut un resultat deficitari, sempre que este no siga imputable a una inadequada gestió empresarial, i que no hagen rebut altres ajudes o subvencions a l'explotació, de l'Administració autonòmica o d'altres administracions o ens públics, que superen individualment o conjuntament l'esmentat dèficit d'explotació.
2. Tots aquells altres requisits que establix l'article 13 de la Llei 38/2003, de 17 de novembre (BOE núm. 276, de 18.11.2003), General de Subvencions.
Quarta. Import global de les ajudes
L'import global de les ajudes podrà ser ampliat en cas d'existència de disponibilitats pressupostàries, en el supòsit de resultar insuficient per a atendre les peticions que, presentades dins del termini, acrediten reunir els requisits i la resta de condicionants establits en estes bases.
Quinta. Sol·licituds i documentació
Les sol·licituds es realitzaran per mitjà d'instància dirigida a la Direcció General de Transports i Logística de la Conselleria d'Infraestructures, Territori i Medi Ambient, segons model que figura com annex II de la present orde, incloent-hi les declaracions responsables i compromisos necessaris per a la concessió de la subvenció.
La sol·licitud la firmarà qui exercisca la representació de l'empresa concessionària i la seua presentació presumix l'acceptació incondicionada de les bases de la convocatòria i de les condicions, requisits i obligacions que s'hi contenen.
La instància serà única per cada empresa concessionària i s'acompanyarà de la documentació següent:
1. Requisits generals
a) Quan el sol·licitant siga una persona física
- Fotocòpia confrontada del document nacional d'identitat (DNI). No serà necessària la seua presentació si s'autoritza la Conselleria d'Infraestructures, Territori i Medi Ambient a obtindre directament les dades d'identificació personal, per mitjà de l'ompliment de l'apartat D de la sol·licitud.
- Imprés de domiciliació bancària, segons model inclòs com a annex III d'esta orde.
b) Quan el sol·licitant siga una persona jurídica
- Fotocòpia confrontada de la targeta d'identificació fiscal (CIF).
- Fotocòpia confrontada del document nacional d'identitat (DNI) de la persona que subscriga la sol·licitud i posseïsca la representació de l'empresa concessionària. No serà necessària la seua presentació si s'autoritza la Conselleria d'Infraestructures, Territori i Medi Ambient a obtindre directament les dades d'identificació personal, per mitjà de l'ompliment de l'apartat D de la sol·licitud.
- Fotocòpia confrontada de l'escriptura de poders de representació.
- Imprés de domiciliació bancària, segons model inclòs com a annex III d'esta orde, degudament validat per l'entitat bancària o adjuntant un certificat de titularitat del compte bancari.
c) Documents acreditatius de trobar-se al corrent en el compliment de les obligacions tributàries i enfront de la Seguretat Social.
Per al seu ompliment el beneficiari podrà:
- Autoritzar expressament la Conselleria d'Infraestructures, Territori i Medi Ambient per a demanar, davant dels òrgans competents, les dades expressives d'estar al corrent en el compliment de les obligacions tributàries (estatals i comunitat autònoma) i enfront de la Seguretat Social, per mitjà de l'ompliment de l'apartat D de la sol·licitud.
- En el supòsit de no-autorització, el beneficiari haurà de presentar certificats, originals o confrontats, del seu compliment, referits al moment de finalització del termini de presentació de sol·licituds aportant:
- Certificació expedida per l'òrgan estatal competent de l'administració tributària.
- Certificació expedida per l'òrgan competent de la Seguretat Social.
- Certificació expedida per l'òrgan competent de la Conselleria d'Hisenda i Administració Pública de la Generalitat o de l'òrgan competent de la corresponent comunitat autònoma.
Les referides certificacions hauran de ser positives o, si és el cas, indicar que els deutes estan ajornades, fraccionades o acordada la suspensió en ocasió de la impugnació de les corresponents liquidacions, havent de tindre validesa durant el termini de sis mesos des de la data de la seua expedició. No obstant això, si hagueren caducat abans de la proposta de concessió de la subvenció, el beneficiari proposat haurà de presentar una certificació actualitzada.
Quan l'empresa no estiga obligada a presentar les declaracions o documents relatius a obligacions tributàries i de Seguretat Social, acreditarà esta circumstància per mitjà de declaració responsable.
2. Requisits específics per a la qualificació de les línies o trams de línies de dèbil trànsit i l'establiment del règim de compensacions econòmiques:
a) Memòria explicativa i justificativa de la petició de qualificació de dèbil trànsit de la línia o tram de línia, fonamentada en les dades d'explotació de la línia i en les circumstàncies demogràfiques, territorials i econòmiques dels municipis afectats. En l'esmentada memòria quedarà acreditada, per tant, la concurrència de les circumstàncies especificades en la base segona d'esta orde.
b) Plànol a escala 1:25.000 o semblant de l'itinerari de la línia per a la qual se sol·licita la qualificació de com a mínim un dels seus trams com de dèbil trànsit. En el dit plànol s'assenyalarà la localització de parades i s'adjuntarà quadre de distàncies recorregudes entre estes.
c) Dades mensuals i total anual relatius a expedicions senzilles realitzades, nombre de viatgers, quilòmetres recorreguts i recaptació (sense IVA) corresponents a l'exercici anterior i de totes les línies de la concessió.
d) Calendari de servicis previstos en el present exercici per a cada una de les línies per a les quals se sol·licita ajuda. En este calendari s'hauran de reflectir i concretar en cada dia de l'any, el nombre d'expedicions senzilles realitzades o a realitzar o, si és el cas, les causes per les quals no es preveja realitzar el servici de transport (festivitat nacional, festivitat local, traspàs de la concessió...).
e) En el cas que la línia per a la qual se sol·licita la subvenció realitze conjuntament servicis de transport escolar, s'adjuntarà declaració sobre estos, assenyalant calendari, nombre de places reservades per a transport escolar i subvencions rebudes pel dit transport escolar.
f) En el cas que la línia o tram de línia per a la qual se sol·licita la subvenció estiga sotmesa a un règim de servicis a la demanda, degudament autoritzat per la Direcció General de Transports i Logística, es presentarà declaració sobre els servicis realitzats davall el dit règim (itinerari, nombre d'expedicions realitzades a demanda, quilòmetres recorreguts i nombre de viatgers servits).
Quedaran exemptes de la presentació de la memòria i dels plans assenyalats en els apartats a i b dels requisits específics, les sol·licituds relatives a línies que hagueren obtingut la qualificació de dèbil trànsit l'any anterior, i sempre que es mantinguen les consideracions, circumstàncies i dades presentades, no havent-se produït posteriors modificacions que pogueren desvirtuar la seua validesa.
En qualsevol cas i en qualsevol moment de la tramitació de l'expedient, la Direcció General de Transports i Logística podrà demanar qualsevol altra informació o documentació complementària que considere necessària a fi de verificar les consideracions, circumstàncies i dades per a la qualificació de la línia com de dèbil trànsit, així com qualsevol altra que considere necessària per al millor coneixement i comprensió de l'aplicació de la subvenció.
Sexta. Termini i lloc de presentació
1. El termini de presentació de sol·licituds serà d'un mes a comptar des de l'endemà de la publicació de la corresponent convocatòria en el Diari Oficial de la Comunitat Valenciana, havent de reunir-se la totalitat dels requisits previstos en estes bases en el moment de finalització del dit termini.
2. Les instàncies de sol·licitud junt amb la documentació requerida hauran de presentar-se en la seu de la Conselleria d'Infraestructures, Territori i Medi Ambient en l'avinguda Blasco Ibáñez, número 50, València. Així mateix, podran presentar-se en qualsevol dels servicis territorials de les tres províncies, directament o per qualsevol de les formes que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quan la sol·licitud no es presente directament en les oficines de l'esmentada seu de la Conselleria d'Infraestructures, Territori i Medi Ambient, es recomana anunciar a la Direcció General de Transports i Logística la presentació de l'esmentada sol·licitud remetent una còpia de la instància per mitjà de fax (+34 96 386 22 62) o telegrama en el mateix dia.
Sèptima. Sol·licitud d'ampliació de dades
Quan la sol·licitud no reunisca els requisits o falte algun document complementari dels exigits, es requerirà als interessats perquè l'esmenen en el termini de deu dies hàbils a partir de la seua notificació, d'acord amb el que s'ha assenyala en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Transcorregut el dit termini sense haver realitzat el que s'ha disposat més amunt, es considerarà que desistix de la seua petició i es procedirà a l'arxiu de l'expedient.
Octava. Resolució
1. El director general de Transports i Logística, per delegació de la consellera d'Infraestructures, Territori i Medi Ambient que per mitjà de la present orde li conferix, resoldrà sobre la qualificació de les línies o trams de línia de dèbil trànsit, i amb això sobre la procedència de l'atorgament de les ajudes corresponents a les empreses de transport regular de viatgers prestatàries dels servicis corresponents a les esmentades línies o trams de línia.
2. Així mateix, per delegació de la consellera d'Infraestructures, Territori i Medi Ambient que per mitjà de la present orde li conferix, el director general de Transports i Logística establirà les ajudes corresponents a cada una de les esmentades empreses, a proposta d'un òrgan col·legiat integrat pel cap del Servici de Seguretat i Ordenació del Transport, el cap de la Secció de Transport de Viatgers i el cap de la Secció d'Ordenació del Transport per Carretera.
3. La instrucció de l'expedient la durà a terme el Servici de Seguretat i Ordenació del Transport de la Direcció General de Transports i Logística.
4. El termini màxim per a resoldre i notificar la resolució que posarà fi al procediment serà de sis mesos comptats a partir de l'últim dia del termini de presentació de sol·licituds.
Transcorregut este termini sense que s'haja dictat i notificat resolució expressa, els interessats podran entendre desestimades les seues sol·licituds.
5. Les notificacions de les resolucions d'atorgament es duran a terme de manera individualitzada, d'acord amb el que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Novena. Import de la subvenció
1. L'import definitiu de cada subvenció es determinarà dins de l'import total màxim de la convocatòria, en funció dels quilòmetres anuals recorreguts pel servici qualificat de dèbil trànsit, concedint-se la subvenció com a màxim pel quilometratge degut a la realització d'una expedició diària d'anada i tornada de dilluns a divendres laborables durant tot l'any.
2. L'assignació per quilòmetre s'establirà en funció dels criteris següents:
- Població servida (0-3 punts).
- Freqüència del servici: dies hàbils servits (0-2 punts), nombre d'expedicions (0-3 punts).
- Accessibilitat de la xarxa viària (0-4 punts).
- Resultats d'explotació de l'empresa i pes del servici de dèbil trànsit en el total de la concessió (0-3 punts).
- Caràcter rural (0-4 punts).
- Caràcter dels servicis prestats (0-2 punts).
Deu. Abonament de la subvenció
1. Les subvencions es faran efectives en dos pagaments semestrals per als quals s'haurà de presentar davant de la Direcció General de Transports i Logística la documentació següent:
a) Per al pagament del primer semestre, es presentaran entre els dies 1 i 20 de juliol:
- Certificats acreditatius que el beneficiari es troba al corrent en el compliment de les seues obligacions tributàries (estatals i de la comunitat autònoma) i amb la Seguretat Social. En el supòsit d'haver autoritzat, per mitjà de l'ompliment de l'apartat D de la sol·licitud, a la Conselleria d'Infraestructures, Territori i Medi Ambient a demanar les esmentades dades davant dels òrgans competents, no serà necessària la presentació dels certificats.
- Declaració responsable que el beneficiari es troba al corrent de les seues obligacions per reintegrament de subvencions que, si és el cas, li hagueren exigit, de conformitat amb el que determina la Llei 38/2003, de 17 de novembre, General de Subvencions, segons annex IV.
- Justificació de l'ajuda econòmica per mitjà de la presentació de les dades estadístiques mensuals i total semestral d'explotació (quilòmetres realitzats, nombre d'expedicions senzilles, nombre de viatgers i ingressos), de cada línia o tram de línia del programa.
b) Per al pagament del segon semestre, es presentaran entre els dies 1 i 10 de novembre:
- Certificats acreditatius que el beneficiari es troba al corrent en el compliment de les seues obligacions tributàries (estatals i de la comunitat autònoma) i amb la Seguretat Social. En el supòsit d'haver autoritzat, per mitjà de l'ompliment de l'apartat D de la sol·licitud, a la Conselleria d'Infraestructures, Territori i Medi Ambient a demanar les esmentades dades davant dels òrgans competents, no serà necessària la presentació dels certificats.
- Declaració responsable que el beneficiari es troba al corrent de les seues obligacions per reintegrament de subvencions que, si és el cas, li hagueren exigit, de conformitat amb el que determina la Llei 38/2003, de 17 de novembre, General de Subvencions, segons annex IV.
- Justificació de l'ajuda econòmica per mitjà de la presentació de les dades estadístiques mensuals i total semestral d'explotació (quilòmetres realitzats, nombre d'expedicions senzilles, nombre de viatgers i ingressos), de cada línia o tram de línia del programa, admetent-se una dada estimativa per als dos últims mesos de l'any.
2. L'incompliment del termini de justificació de la subvenció per part del beneficiari comportarà la pèrdua del dret a percebre la subvenció corresponent, així com la possible exclusió o minoració de l'ajuda de cara a la seua participació en posteriors convocatòries.
Onze. Obligacions i responsabilitats del beneficiari
En virtut del que s'ha assenyalat en l'article 14 de la Llei 38/2003, de 17 de novembre, General de Subvencions, els beneficiaris de la subvenció tindran l'obligació de:
1. Acreditar la realització de l'activitat que fonamenta l'atorgament de l'ajuda.
2. Mantindre durant l'any en curs, almenys, el mateix nivell de servici que es va prestar durant l'exercici anterior, donant adequat compliment a les condicions establides en el corresponent títol concessional, especialment en el que es referix al nombre d'expedicions a realitzar, no permetent-se la reducció o supressió de cap expedició en la línia per a la qual se sol·licita l'ajuda.
3. Facilitar qualsevol document o informació que la Direcció General de Transports i Logística considere necessari per a un coneixement exhaustiu del compliment dels fins previstos.
4. Sotmetre's a qualsevol actuació de control financer que corresponga a la Intervenció General de la Generalitat en relació amb les ajudes i subvencions concedides.
5. Acreditar que es troba al corrent en el compliment de les seues obligacions tributàries i enfront de la Seguretat Social, segons s'indica en l'apartat c dels requisits generals continguts en la quinta de les presents bases.
6. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial vigent, amb la finalitat de garantir l'adequat exercici de les facultats de comprovació i control.
7. Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
8. Comunicar a la Direcció General de Transports i Logística l'obtenció d'altres ajudes, subvencions, ingressos o recursos per a la mateixa finalitat (explotació en la línia per a la qual se sol·licita l'ajuda), procedents d'altres administracions o ens públics o privats. Esta comunicació haurà d'efectuar-se tan prompte com es conega, i en tot cas, amb anterioritat a la justificació de l'aplicació donada als fons percebuts.
9. Els beneficiaris hauran de donar l'adequada publicitat del caràcter públic del finançament rebut, a través de senyal adhesiu ben visible en el parabrisa de l'autobús, indicatiu que el servici realitzat compta amb ajuda de la Conselleria d'Infraestructures, Territori i Medi Ambient per al transport regular de viatgers en àrees rurals. L'esmentat senyal s'adequarà al disseny que respecte d'això dispose la Direcció General de Transports i Logística.
Dotze. Control i revocació de les subvencions
1. La Direcció General de Transports i Logística podrà comprovar pels mitjans que estime més adequats el compliment de les obligacions inherents a l'atorgament de les ajudes. L'incompliment d'estes obligacions o la comprovació de la falsedat de les dades aportades a l'expedient donaran lloc a la revocació de les subvencions i a la devolució de les quanties atorgades, que meritaran els corresponents interessos de demora.
A més el dit incompliment podrà determinar la no consideració de futures sol·licituds.
2. En les referides línies objecte d'ajuda econòmica, l'administració arbitrarà d'ofici les oportunes mesures de control als efectes de garantir les condicions de prestació dels servicis, i podrà establir, si així ho considera oportú, una senyalització específica per als vehicles que operen cada línia que mostre el caràcter singular dels dits servicis.
3. Igualment, tota alteració de les circumstàncies i dels requisits subjectius i objectius considerats per a la concessió de l'ajuda o subvenció podrà donar lloc a la revocació de les subvencions i a la devolució amb els corresponents interessos de demora de les quanties atorgades.
4. En qualsevol cas serà aplicable el que disposen els títols II (Del reintegrament de subvencions), III (Del control financer de subvencions) i IV (Infraccions i sancions administratives en matèria de subvencions) de la Llei 38/2003, de 17 de novembre, General de Subvencions.
Tretze. Aplicació i efectes
Les ajudes previstes podran ser aplicables i tindre efecte per a servicis de transport realitzats en les línies o trams de línia qualificades de dèbil trànsit, a partir del dia 1 de gener de 2012.ANNEX III / ANEXO III